stanford-oval/wikipedia huggingface dataset:
חוקים נגד יחסי זוגיות בין-גזעיים בארצות הברית
הערות שוליים

↑  Karthikeyan, Hrishi; Chin, Gabriel Jackson (2011-04-14). Preserving Racial Identity: Population Patterns and the Application of Anti-Miscegenation Statutes to Asian Americans, 1910-1950. SSRN 283998.
↑  "Loving v. Virginia". Oyez (באנגלית). נבדק ב-2019-09-29.
↑  "Loving v. Virginia". LII / Legal Information Institute (באנגלית). נבדק ב-2019-09-29.
↑  Martin, Byron Curti, Racism in the United States: A History of the Anti-Miscegenation Legislation and Litigation, pp. 1026, 1033–4, 1062–3, 1136–7 (See version of article in the USC Digital collection)
↑  Courtroom History, Loving Day, אורכב מ-המקור ב-2007-12-31, נבדק ב-2008-01-02
↑  Edward Stein (2004), Past and Present Proposed Amendments to the United States Constitution regarding marriage (pdf), vol. 82, Washing State University Law Quarterly, נבדק ב-2008-01-04, archived from the original (אורכב 07.03.2008 בארכיון Wayback Machine) on 2006-08-12.
↑  Frank W Sweet (1 בינואר 2005), The Invention of the Color Line: 1691—Essays on the Color Line and the One-Drop Rule, Backentyme Essays, אורכב מ-המקור ב-2007-04-09, נבדק ב-2008-01-04 {{citation}}:  (עזרה)
ארצות הברית, עד ליום ביטול חוקים נגד יחסי זוגיות בין-גזעיים:   מעולם לא עברו חוקים אלו  בוטלו עד 1887  בוטלו בין 1948 עד 1967  בוטלו ב-12 ביוני 1967 בפסק הדין לאבינג נגד וירג'יניה
חביתה ספרדית

| --- | --- |

 
 מאכלים
 סוג:  מתאבן, מנה על בסיס תפוח אדמה, מנה העשויה מביצה 
 מטבח:  המטבח הספרדי 
 מוצא:  ספרד 
 מרכיבים עיקריים:  ביצת תרנגולת, בצל, שמן זית, מלח שולחן, תפוח אדמה 
 
חביתה ספרדית או טורטייה ספרדית היא סוג של חביתה המבוססת על ביצים וירקות. במקור מאכל מסורתי ספרדי.
רקע

הספרדים מתגאים בחביתה זו כמאכל מסורתי מקומי כחלק מהותי מהמטבח הספרדי. בחביתה ספרדית, בנוסף לביצים יש גם תפוחי אדמה ולעיתים גם בצל. ניתן להגיש אותה בטמפרטורת החדר כחלק ממנות טאפס מסורתיות. במדינות דוברות ספרדית נהוג לכנות אותה בשמות שונים: tortilla de patatas, tortilla de papas, or tortilla española.
היסטוריה

האזכור הראשון למאכל בשפה הספרדית נמצא במסמך שנתלגה באזור נווארה, במסגרת תלונה אנונימית שהציגה את המאכל כ"אנדרטה למחילת עכברים" בפנייה לבית המשפט של אזור נווארה ב-1817. במסמך יש פירוט של התנאים הקשים והמזון הדל איתם צריכים להתמודד החקלאים בכל אזור נווארה בניגוד לאלו הגרים בפמפלונה (בירת האזור) ובלה ריברה (הממוקמת בדרום נווארה). לאחר פירוט המזון הדל שאכלו תושבי הרמה, מופיע הציטוט הבא: "...שתיים עד שלוש ביצים בטורטייה עבור 5 או 6 [אנשים] כפי שהנשים שלנו כן יודעות לעשות את המאכל גדול וסמיך עם פחות ביצים, תערובת של תפוחי אדמה, פירורי לחם או תוספת כלשהי."
ישנה אגדה המספרת כי במהלך המצור על בילבאו, המציא הגנרל הקרליסטי תומאס דה זומלאקארגוי את החביתה הספרדית שכונתה "טורטיה דה פטאטס" כמנה קלה, מהירה ומזינה כדי לספק את המחסור של הצבא הקרליסטי. למרות שלא בטוח אם סיפור זה אכן התרחש במציאות, נראה שהחביתה הספרדית החלה להיות מאכל נפוץ במהלך המלחמות הקרליסטיות המוקדמות.
סיפור נוסף אפשרי למקור המאכל הוא אסירים ספרדים שנלכדו לאחר קרב מונטס קלרוס במהלך מלחמת השבת הכתר הפורטוגזי ב-1665 ולמדו את המתכון לחביתה זו. לאחר הניצחון הפורטוגזי, יותר מ-6,000 חיילים ספרדים הוחזקו בשבי במשך שלוש שנים עד לחתימת הסכם ליסבון ב-1668. עם שחרורם, הביאו האסירים המשוחררים לספרד חלק מהתרבות המקומית של המקום בו הוחזקו, בין היתר גם מתכונים למאכלים מקומיים רבים, כולל פשטידה המבוססת על תפוחי אדמה וביצים שהתפתחה להיות מה שידוע כיום כגרסה המודרנית של "טורטייה".
מתכון מסורתי

החביתה הספרדית היא אחת המנות הזמינות ביותר בספרד ובכמה מדינות אחרות דוברות ספרדית.
שתי הגרסאות הנפוצות הן עם או בלי בצל. תוספת הבצל היא גורם למחלוקת בלתי פתורה, עד כדי כך שניתנו שמות בספרדית למעדיפי הבצל ולאלו הרואים בתוספת הבצל לחביתה הספרדית מתקפה נגד המקור האותנטי של המנה. ייתכן וההעדפה גם קשורה למידת הקושי של זני תפוחי אדמה מקומיים שונים.
זה המתכון הנפוץ ביותר לבישול חביתה ספרדית:
תפוחי האדמה, בהעדפה לזן עמילני, חתוכים לפרוסות דקות או קוביות קטנות.
לאחר מכן תפוחי האדמה מתובלים ומוקפצים בשמן צמחי כלשהו (במתכון המסורתי בשמן זית) ובשלב זה מוסיפים את פרוסות הבצל במידה ומשתמשים בבצל. ערבוב בטמפרטורה מתונה עד שתפוחי האדמה רכים אך עדיין לא שחומים.
לאחר מכן מוציאים את התערובת, מסננים ומערבבים עם ביצים מוקצפות.
מחזירים את התערובת למחבת ומבשלים באיטיות. הופכים את החביתה כדי שתתבשל מכל צידיה, לעיתים תוך כדי כיסוי.
ניתן לאכול את החביתה חמה, בטמפרטורת החדר או קרה; במידה והיא מוגשת כחלק ממנות טפאס, ניתן לחתוך אותה לחתיכות בגודל ביס ולהגיש על מקלות קוקטייל; מנות משולשות של חביתה נקראות פינצ'ו דה טורטיה, סוג של פינגר פוד.
טורטיית Betanzos היא בין החביתות הספרדיות הפופולריות ביותר, המאופיינת בהיותה רכה עד "נוזלית".
טורטייה אוסטרית, המאופיינת בעובי שלה
טורטייה עם סיומת פחות מטוגנת
יום החביתה

Día de la Tortilla ("יום הטורטיה") היא חגיגה פופולרית שנחגגת בעיירות רבות בדרום ובמערב ספרד. התאריך משתנה בהתאם לעיירה אך בדרך כלל בהתאמה ליום הראשון של הקרנבל. בעיירות רבות במזרח ספרד יש חגיגה דומה באותו יום, שלא בהכרח נקראת בשם הזה. באופן מסורתי יוצאים תושבי העיירה לאזור כפרי סמוך בו הם מבלים את היום עם בני משפחה וחברים, אוכלים טורטייה ספרדית ושאר מאכלים ומשחקים.
ראו גם

טאפאס
המטבח הספרדי
פריטטה
הערות שוליים

↑  (Spanish) Los "memoriales de ratonera" eran escritos que cualquier ciudadano navarro podía depositar en un buzón ("ratonera") cuando se reunían las Cortes; véase José María Iribarren: "El comer, el vestir y la vida de los navarros de 1817, a través de un 'memorial de ratonera'", en: Príncipe de Viana 17, núm. 65 (1956), pp. 473-486.
↑  Jack, Albert (2010). What Caesar Did For My Salad: The Secret Meanings of our Favourite Dishes. Penguin. p. 368. מסת"ב 9780141929927
↑  Tuell, Marcus (1952). History of War in the Iberian Peninsula. Baltimore: William & Wilkins Publishing House. pp. 242–244
↑  White, L. (2007). Strategic Geography and the Spanish Habsburg Monarchy's Failure to Recover Portugal, 1640-1668. The Journal of Military History, 71(2), 373-409. JSTOR 413827
↑  Jugosa y sin cebolla, ¿es la tortilla de patata de Betanzos la mejor del mundo?, Gastronomía, ‏2020-10-05 (ב־European Spanish)
↑  "Trucos para Preparar una Deliciosa Tortilla de Patatas" [Tricks for making a delicious potato tortilla] (בספרדית). נבדק ב-10 בינואר 2016. {{cite web}}:  (עזרה) A typical recipe
↑  Teresa, Origen del Día de la Tortilla, SobreHistoria.com, ‏2022-03-09 (בספרדית)
| --- | --- |
בקרת זהויות :  BNE: XX5682363 
תחרות חביתות בחבל הבסקים בצפון ספרד
חביתה ספרדית נוזלית במיוחד, הפופולרית בעיקר באזור גליסיה ומדריד, שם היא עשויה לרוב ללא בצל ומבוססת במידה רבה על בישול קפדני של תפוחי האדמה.
זעמן אוכפים

| זעמן אוכפים> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: Platyceps
מין:: זעמן אוכפים
שם מדעי
 Platyceps rogersi

זַעֲמַן אֻכָּפִים (שם מדעי: Platyceps rogersi) הוא נחש השייך למשפחת הזעמניים. אורכו עד מטר, ונפוץ בעיקר בסביבה מדברית. זהו נחש פעיל יום שאינו ארסי.
תיאור

זעמן אוכפים הוא נחש בגודל בינוני המגיע באורכו עד מטר ולמשקל של כ-220 גרם, כאשר הגודל הנפוץ לנחש זה קטן יותר. ראשו החום רחב מהצוואר במעט, עיניו ואישוניו עגולים וסביבן כתמים צהבהבים. צבע גופו אפור צהבהב, ועל גבו שורת כתמים רוחביים חומים המופרדים זה מזה המזכירים אוכף, ומכאן שמו העברי של הנחש - זעמן אוכפים. בין כתמים חומים אלו רווחים בהירים. כתמים חומים אלו מתבהרים ככל שמתקרבים לזנב הנחש, ובאזור הזנב עצמו אין כתמים כלל. כאשר הנחש נע במהירות נוצרת דוגמה מטושטשת מכתמי גבו המקשה על זיהוי מיקום הראש. כאשר מאוים זוקף במעט את ראשו בצורת S, וינסה להימלט או יתגונן בנשיכות אשר אינן חזקות במיוחד. לא ידוע הרבה על רביית נחש זה, זהו נחש המטיל ביצים ולא ולדות חיים, הטלת כ-5 ביצים מוארכות מתרחשת בחודש יולי. זעמן אוכפים פעיל ביום, ובימי הקיץ יהיה פעיל גם בלילה.
תפוצה

תפוצת זעמן אוכפים באזורים מדבריים בצפון מזרח אפריקה, מלוב ועד מצרים, ומשם ממשיך לאסיה עד עיראק וערב הסעודית. תפוצתו בישראל באזורים המדבריים בצפון הנגב וכן סביב ים המלח צפונה עד יריחו. זעמן אוכפים הוא נחש שוכן קרקע, באזור אדמת הלס ואדמת טרשים, מצוי מתחת לאבנים, בין סדקים וכן בוואדיות.
תזונה

זעמן אוכפים ניזון בעיקר מלטאות קטנות כגון ישימונית מצויה שאותן הוא נוהג לשלוף מתחת לאבנים, וייתכן שניזון גם מחרקים שונים. את טרפו הוא יצוד באופן אקטיבי בשטחים הפתוחים. בצפון אפריקה נצפה כאשר טורף צפרדעים וקרפדות. בשבי ניזון גם מעכברים.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 160-162
הערות שוליים

↑  זעמן אוכפים באתר הרשימה האדומה של IUCN
↑  מילון בעלי חיים א"י (תשכ"ג), 1963, באתר האקדמיה ללשון העברית
↑  ד"ר אברהם ארבל ועזריה אלון (1984), החי והצומח של ארץ ישראל כרך 5 -דו-חיים וזוחלים. משרד הביטחון – ההוצאה לאור והחברה להגנת הטבע, עמ' 124
↑  מיכה לבנה (1995), לקסיקון החי והצומח של ארץ-ישראל - בעלי חיים, כרך 2. משרד הביטחון – ההוצאה לאור, עמ' 50
חברת מולדת

|  נתונים כלליים |
| --- | --- |
 מייסדים:  ירושלים סגל, נתן אקסלרוד 
 תקופת הפעילות:  1927–1934 (כ־7 שנים) 
 ענפי תעשייה:  תעשיית הסרטים 
 
חברת מולדת (נקראה גם סטודיו מולדת והקינו סטודיו מולדת) הייתה חברת סרטים בארץ ישראל, שעסקה בצילום ובהפקת סרטי קולנוע, פרסומת ותעודה. החברה נוסדה על ידי ירושלים סגל ונתן אקסלרוד בשנת 1927.
פעילות החברה

בשנת 1927 הקימו סגל ואקסלרוד בשכונת מונטיפיורי את הסטודיו לצילום במטרה להפיק את סרט הראינוע העלילתי העברי הראשון. המעבדה בה פותחו הסרטים נתקלה בקשיים טכנולוגיים רבים, ובגלל היעדר חשמל נאלצו להשתמש במערכת מסובכת של עדשות ולפתח את הסרטים באמצעות אור השמש.
הסרטים הראשונים שצולמו היו סרטי פרסומות וסרטי תעודה; בחברה הופקו סרטי פרסומת רבים וכן צולמו סרטים דוקומנטריים רבים, בין היתר הקמת נתניה, יסוד תל מונד והנחת צינור הנפט בחיפה, וכן צולמו העדלאידעות של תל אביב. היומנים שצולמו הוקרנו בראינוע "ביתן" ובקולנוע "עדן".
הסרט העלילתי שאמור היה להיות הסרט הראשון שצולם בישראל היה "החלוץ". הסרט מתאר את חייו ומצוקתו של חלוץ שחווה קשיים ומעוניין לעזוב את הארץ ולחזור לאוקראינה ממנה הגיע, אך בסופו של דבר מתחרט ונשאר בארץ. את הסרט החל להפיק אקסלרוד בשנת 1926 בעזרת קואופרטיב שהוקם לצורך הצילומים, אך בגלל בעיות תקציביות הופסקו הצילומים ונגנזו, ונסגר הקואופרטיב. שנתיים מאוחר יותר, בשנת 1928, החל אקסלרוד בניסיון לצלם שוב את הסרט - סגל היה המפיק, אקסלרוד צילם והבמאי היה אלכסנדר פן. הצילומים החלו אך לאחר זמן מה, גילה סגל, שעסק באותו זמן בעבודות תרגום, כי הצילומים נערכים שלא לשביעות רצונו, וצילומי הסרט הופסקו בשנית.
בשנת 1932 צולם הסרט "ויהי בימי" - קומדיה קצרה בת 18 דקות שצולמה על רקע חגיגות פורים והעדלאידע, בהשתתפות השחקנים משה חורגל ואלינה סטרניצקה, ובהשתתפות שחקנים חובבים, בבימויו והפקתו של חיים הלחמי. הסרט הציג קומדיה של טעויות הכוללת שלושה זוגות במהלך חג פורים - זוג תיירים, זוג חלוצים וזוג יהודים מהישוב הישן. הסרט זכה להצלחה קופתית גדולה.
לאחר חילוקי דעות מקצועיים, נסגרה החברה בשנת 1934.
לקריאה נוספת

90 שנה לסרט העברי ולתעשיית הקולנוע בישראל, ד"ר הדר פרי
הערות שוליים

1 2  י. הראל, קצור תולדות הסרט הארצישראלי, על המשמר, 24 ביוני 1955
↑  אלה שוחט, הקולנוע הישראלי: מזרח/מערב והפוליטיקה של הייצוג, כרך 1, האוניברסיטה הפתוחה, עמ' 32
↑  שרית ישי-לוי, איך אומרים בעברית צלולואיד?, חדשות, 7 בפברואר 1986
↑  אירית רותם, בעל "עודד הנודד" - לגבורות, מעריב, 27 באוגוסט 1984
↑  מערכת דבר, נתן אקסלרוד - כיצד מפתחים בשמש?, דבר
↑  80 שנה לעודד הנודד – ויהי בימי, באתר הבמה
↑  מאיר שניצר, חזון איש, חדשות, 7 באוקטובר 1987
↑  יעקב הלחמי, וַיְהִי בִּימֵי, באתר בית הסרט העברי
חברים על הכוונת (סדרת סרטים)

| --- | --- |
 בימוי:  רוג'ר אלרס ג'יל קולטון אנטוני סטאצי מתיו או'קלגהן טוד ווילדרמן קודי קמרון
 הופק בידי:  יגל איפרגן
 שפת הסרט:  אנגלית 
 הכנסות:  ‏$250,804
 סרטים בסדרה:  חברים על הכוונת חברים על הכוונת 2 חברים על הכוונת 3 חברים על הכוונת: להפחיד את הדוב
 
חברים על הכוונת היא סדרת סרטים בהנפשה ממוחשבת, שמופצים על ידי חברת סוני אנימציות. הסרט הראשון בסדרה יצא ב-2006, הצליח בקופות וקיבל ביקורות מעורבות. שלושה סרטי המשך יצאו ישירות ל-DVD ב-2008,‏ 2011 ו-2015.
סרטים > חברים על הכוונת

בוג הוא דוב גריזלי שאומץ בילדותו על ידי ציידת ולאחר שהוא תוקף את אליוט במהלך מופע תיאטרון שלו היא מרדימה אותו ו משחררת אותו לחופשי. הוא פוגש את אליוט, צבי פטפטן שנזרק מהקהילה שלו ונלכד על ידי צייד. השניים נאלצים לסמוך אחד על השני ולאחד את כול חיות היער למלחמה נגד הציידים.
סרטים > חברים על הכוונת 2

לאחר שאליוט מתאהב בג'יזל, אליוט דוהר לחופה ומתעקב כאשר קרניו נשברות. וויני נחטף על ידי קבוצה של חיות מחמד מפונקות שרוצות להחזיר אותו לבעליו. בוג, אליוט, מקסקוויזי, באדי ושאר החבורה יוצאים למשימת הצלה נרחבת להצלת חברם דמוי הנקניקייה. במהרה מוצאים עצמם במחנה האויב, עולם חיות המחמד, שמונהג על ידי פודל בשם פיפי. חיות המחמד לא מתכוונות לוותר על וויני ללא מאבק, ומתחילה מלחמה ביניהם.
סרטים > חברים על הכוונת 3

בוג תכנן טיול גברים ואף אחד לא יכול לבוא איתו, אפילו לא אליוט שנשוי לג'יזל עם שלושת ילדיו: ג'יזלה, ג'יזליטה ואלוויס. בעקבות זאת, בוג ברח לקרקס והתחלף עם דאג, בקרקס הוא הכיר את אליסטר הלאמה והתאהב באורסה, דובת גריזלי שנולדה ברוסיה, בינתיים שהחברים ביער גילו את האמת שזה דאג הם הלכו להציל את בוג יחד עם מר נקניקיה וחיות המחמד. כאשר הם מצאו את בוג, אליוט התנצל על מעשיו ובוג ביקש מאורסה לבוא איתו ליער, בהתחלה אורסה לא יכלה, אולם כאשר דאג הגיע אורסה הסכימה ובילתה ביער עם שאר החיות. הסרט מסתיים כאשר בוג, אליוט וכל החיות הגברים יוצאים לטיול ואילו הנשים עורכות קבלת פנים לאורסה.
סרטים > חברים על הכוונת: להפחיד את הדוב

כאשר יצור לא נודע נחשב בטעות לזאב מגיע ליער, הצייד לשעבר שו פותח בשנית את עונת הצייד. כשהחיות בשמורה בסכנה, בוג, אליוט ומר נקניק יצאו כדי לחקור את התעלומה על איש הזאב, וגרמו לסגירת עונת הצייד.
דמויות מהסרטים

בוג - דוב גריזלי שאומץ על ידי בת' שהיה גור קטן ונשלח ליער כדי לשרוד.
אליוט - צבי פטפטן שנזרק מקהילתו ואיבד קרן, התחתן עם ג'יזל בסרט השני.
ג'יזל - איילה יפת תואר, מושא אהבתו של אליוט.
בת' - שומרת יער, אימצה את בוג בסרט הראשון.
מקסקוויזי - סנאי קטן ורגזן, מדבר במבטא סקוטי.
מר נקניק - הכלב של בוב ובוביה, מדבר במבטא גרמני, הצטרף לחיות בסרט הראשון וחזר לבעלים בסרט השני.
איאן - מנהיג קהילת האיילים.
פיפי - כלב פודל עצבני, מנהיג חיות המחמד בסרט השני.
דאג - דב קרקס אשר דומה לבוג שתי טיפות מים.
אליסטייר - לאמה ארגנטינאית, חבר טוב של דאג.
אורסה - דובה מקרקס רוסי, התיידדה עם בוג בסרט השלישי ועזבה את הקרקס לטובתו.
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
חדשות בן עזר

"חדשות בן עזר - מכתב עיתי לֵילִי חינם מאת סופר נידח" הוא ניוזלטר בעריכתו של אהוד בן עזר, המופץ למנויים בדואר אלקטרוני פעמיים בשבוע, אור ליום שני ואור ליום חמישי.
השבועון החל לצאת לאור ב-12 בפברואר 2005, והוא כולל פובליציסטיקה (המרבה להציג עמדות ימניות), ביקורת ספרות, סיפורת ושירה. מקום נכבד מוקדש לחייה ויצירתה של דודתו של בן עזר, המשוררת אסתר ראב, ולתולדות פתח תקווה, המושבה שבה נולד. תחילה נכתב השבועון על ידי בן עזר לבדו (החותם גם בשמות העט "ס. נידח" ו"ס. גרוס"), ובמהלך הזמן הצטרפו אליו כותבים רבים, ובהם המזרחן ד"ר גיא בכור, המשוררים יוסי גמזו, עקיבא נוף, אלישע פורת וישראל הר, הסופרים יצחק אוורבוך אורפז, פוצ'ו (ישראל ויסלר) ומשה גרנות, המתרגם יהודה גור-אריה, חוקר הזמר העברי אליהו הכהן, דן אלמגור, יוסף דוריאל, אורי הייטנר ואברהם וולפנזון.
בראש כל גיליון מודפס המסר:
לציון מלאת 10 שנים ו-1,000 גיליונות ל"חדשות בן עזר", סיפר אהוד בן עזר לקוראיו:
הערות שוליים

↑  אהוד בן עזר, 1000 גיליונות ו-10 שנים למכתב העיתי, "חדשות בן עזר" 1019, 12 בפברואר 2015
חרונינגן (מחוז)

מחוז חרונינגן (בהולנדית: ‏Groningenקובץ:Nl-Groningen 2.oga‏Ⓘ‏) הוא המחוז הצפוני ביותר בהולנד. המחוז גובל בצפון עם גרמניה, במערב עם פריסלנד, בדרום עם דרנתה ובמזרח עם סקסוניה התחתונה, גרמניה. עיר בירת המחוז היא חרונינגן שהיא גם העיר הגדולה ביותר במחוז.
במחוז 573,614 תושבים, הוא המחוז ה-9 במספר התושבים בהולנד. שטח המחוז עומד על 2,333 קמ"ר, והוא המחוז ה-8 בגודלו בהולנד. צפיפות האוכלוסין במחוז עומדת על 246 איש לקמ"ר, הצפיפות ה-9 בגודלה בהולנד.
לפי נתוני הלשכה המרכזית לסטטיסטיקה של הולנד משנת 2002/2003, ל-59% מאוכלוסיית המחוז אין דת, 28% מהתושבים פרוטסטנטים, 6% קתולים, 2% מוסלמים ו-5% מגדירים את עצמם אחרת.
חצי האי האפניני

| --- | --- |

 נתונים גאוגרפיים
 מיקום:  הים הליגורי, הים הטירני, הים האדריאטי, הים היוני, הים התיכון 
 קואורדינטות:  42°N 14°E﻿ / ﻿42°N 14°E﻿ / 42; 14
 שטח:  50,709 מייל רבוע, 131.275 קילומטר רבוע
 גובה מרבי:  קורנו גרנדה
 נתונים מדיניים
 מדינה:  איטליה איטליה סן מרינו סן מרינו הוותיקן הוותיקן
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןחצי האי האפניני(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןחצי האי האפניני
 
חצי האי האפניני (באיטלקית: Penisola italiana) הידוע גם בשם "חצי האי האיטלקי" וגם "המגף האיטלקי", הוא אחד מחצאי האיים הגדולים באירופה. אורכו כ-1,000 קילומטרים מהרי האלפים בצפון ועד קצהו הדרומי. בחצי האי שוכנת מדינה גדולה אחת – איטליה (שמשתרעת על 99.95% מחצי-האי) ושתיים קטנות – סן מרינו וקריית הוותיקן, אשר מובלעות בתוך איטליה. האי מכוסה בהרים בעלי גובה בינוני, הרי האפנינים, אשר נתנו לחצי האי את שמו. חצי האי גובל בים הטירני ובים הליגורי ממערב, בים האדריאטי ממזרח ובים היוני בדרום. מדרום לחצי האי נמצא האי סיציליה השייך לאיטליה. רבים מכנים את חצי האי "המגף" האיטלקי עקב הדמיון בין צורתו למגף. שטחו של חצי האי הוא כ-131,000 קמ"ר, וגרים בו כ-26 מיליון בני אדם בצפיפות של כמעט 200 איש לקמ"ר.
הרי האפנינים מחולקים לשלושה חלקים: האפנינים הדרומיים, האפנינים המרכזיים והאפנינים הצפוניים. אקלימו של חצי האי הוא ים תיכוני.
השם ההיסטורי איטליה לחצי האי

האזור הגאוגרפי של חצי האי, היה קרוי היסטורית בשם איטליה. שם זה מצוי כבר בכתבי הרודוטוס (המאה חמישית לפנה"ס), כמונח גאוגרפי. בתחילה ציין השם איטליה את האזור הדרומי ביותר של חצי האי האפניני אולם עד המאה השנייה לפנה"ס כלל את כל הארץ שמדרום להרי האלפים.
הערות שוליים

↑  ישראל שצמן, תולדות הרפובליקה הרומית. ירושלים, הוצאת ספרים ע"ש י"ל מאגנס, תש"ן (2001), עמ' 9.
| --- | --- |
בקרת זהויות :  NKC: ge128672 
ערך זה הוא קצרמרבנושא גאוגרפיה של אירופה. אתם מוזמנים לתרום לוויקיפדיה ו.
זלינה וגה

| --- | --- |

וגה, אפריל 2018
 לידה:  27 בדצמבר 1990 (בת 33) קווינס, ניו יורק, ניו יורק, ארצות הברית
 שם במה:  דיווינה פליי רוסיטה סנוקי פליי תיאה טרינידד זלינה וגה המלכה זלינה
 משקל:  45 ק"ג
 גובה:  1.50 מטר
 מקום מגורים:  טמפה, פלורידה
 לאום:  אמריקאי
 קריירה מקצוענית:  20 בפברואר 2010 – הווה (14 שנים)
 מאמנים:  חאבי-אייר אזריאל TJ פרקינס  ארתורו בריסטיין טוני סלאזאר WWE Performance Center
 ליגות:  WWE
 מידע אישי
 בן או בת זוג:  טום באדג'ן 
 
תיאה מייגן טרינידד (באנגלית: Thea Megan Trinidad; נולדה ב-27 בדצמבר 1990), הידועה יותר בשם הבמה שלה, זלינה וגה היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
בעבר, היא הופיעה בארגון ההיאבקות Total Nonstop Action Wrestling‏ (TNA) תחת שם הבמה רוסיטה ובארגוני היאבקות עצמאיים תחת שם לידתה. ב-TNA, היא הייתה פעם אחת אלופת זוגות הנוקאאוטס ביחד עם סריטה. בנוסף, טרינידד היא מלכת הזירה הראשונה.
ביוגרפיה

תיאה מייגן טרינידד נולדה ב-27 בדצמבר 1990 בקווינס, ניו יורק. היא ממוצא פורטו ריקני. במהלך הילדות שלה, היא צפתה בהיאבקות לצד אביה, מייקל ואחיה הצעיר, טימותי. הוריה התגרשו כשהיא ואחיה היו צעירים. תיאה התאמנה בשחייה ובבייסבול. כשתיאה הייתה בת עשר, אביה נהרג בפיגועי 11 בספטמבר. אביה עבד כאנליסט טלקום במרכז הסחר העולמי. הוא היה בקומה ה-103 של המגדל הצפוני כשהוא קרס.
טרינידד אמרה שהיא נכנסה לעסקי ההיאבקות בגלל אבא שלה. כשגדלה, טרינידד עבדה כיועצת במחנה ילדים אשר איבדו את הוריהם בפיגועי 11 בספטמבר.
קריירת היאבקות מקצועית > קריירה מוקדמת (2010–2012)

בגיל 17, טרינידד החלה להתאמן תחת הדרכתם של חאבי-אייר, אזריאל ו-TJ פרקינס. טרינידד ערכה את הופעת הבכורה שלה בזירה תחת שם הבמה דיווינה פליי בארגון National Wrestling Superstars (או בקיצור: NWS) ב-20 בפברואר 2010 בניו ג'רזי, קרב שבו הפסידה לבריטני סאבאג'. חצי שנה לאחר מכן, פליי התחרתה נגד נייה והפסידה. ב-1 באוקטובר באירוע של NWS, טרינידד החליטה להתחרות תחת שם הבמה החדש שלה, סנוקי פליי, אך רשמה הפסד בקרב זוגות מעורב באותו הערב.
קריירת היאבקות מקצועית > Total Nonstop Action Wrestling‏ (2011–2013, 2015)

לאחר שהתגלתה על ידי המתאבק טומי דרימר, טרינידד התחרתה בקרב חושך (קרב שאינו שודר לטלוויזיה) במסגרת מבחן הקבלה שלה לארגון ב-11 בינואר 2011, בהפסד לאנג'לינה לאב. ב-27 בינואר, דווח שהיא חתמה על חוזה בארגון. ב-10 בפברואר, טרינידד החלה להתחרות תחת שם הבמה, רוסיטה, והצטרפה לעלילה של בת דודתה, סריטה (אנ'). שבוע לאחר מכן, רוסיטה וסריטה ניצחו את אנג'לינה לאב ו-ולווט סקיי בקרב זוגות וקיבלו הזדמנות להתחרות על אליפות הזוגות של הארגון. ב-13 במרץ באירוע "הדרך לניצחון", רוסיטה וסריטה ניצחו את לאב ווינטר וזכו באליפות הזוגות של TNA. בפרק הבא של התוכנית אימפקט, רוסיטה וסריטה חברו לשורותיו של המתאבק הרננדז וביחד הם נקראו אמריקה המקסיקנית. באותו הערב, השלושה נוצחו בקרב רחוב שלושה על שלושה על ידי מאט מורגן, לאב ווינטר. ב-24 במרץ, המתאבק אנרקיה הצטרף לקבוצה. בשבועות שבאו לאחר מכן, רוסיטה וסריטה הגנו בהצלחה על חגורות האליפות נגד זוגות כמו אנג'לינה לאב וולווט סקיי, מדיסון ריין וטארה, ולווט סקיי ומיס טסמאכר, אך ב-21 ביולי הפסידו את חגורות האליפות למיס טסמאכר וטארה. את הקרב החוזר קיבלו השתיים ב-7 באוגוסט, אך לא הצליחו להשיב אליהן את החגורות. ב-22 במרץ 2012, רוסיטה וסריטה כשלו בניסיונן להחזיר את חגורות האליפות, הפעם כשהם נוצחו על ידי אריק יאנג ו-ODB.
ב-19 באפריל, רוסיטה וסריטה חברו לצד המתאבקות מדיסון ריין וגייל קים בהפסדן לברוק טסמאכר, טארה, ולווט סקיי ומיקי ג'יימס. ב-15 באפריל, השתיים קיבלו הזדמנות נוספת על אליפות הזוגות, אך שוב הפסידו ליאנג ו-ODB, הפעם בקרב כלוב. לאחר מכן, השתיים לא נראו יותר, אנרקיה עזב את הארגון והרננדז הפך לדמות הטובה, מה שסיים למעשה את פעילות קבוצת אמריקה המקסיקנית. לאחר חודשים של חוסר פעילות, ב-9 בינואר 2013 דווח שהחוזה של טרינידד ב-TNA פג תוקף ושהיא סיימה את דרכיה בארגון. ב-1 בפברואר, טרינידד אישרה את הידיעה.
ב-14 בפברואר 2015, רוסיטה חזרה לאירוע Knockouts Knockdown 3, שבו גברה בקרב על אנג'לינה לאב.
קריירת היאבקות מקצועית > ארגונים עצמאיים (2011–2016)

לקראת סוף חודש אוגוסט של שנת 2011, רוסיטה טסה למקסיקו להיות נוכחת באירוע של הארגון CMLL. במהלך הביקור שלה במקסיקו, היא התאמנה תחת המאמנים של הארגון, ארתורו בריסטיין וטוני סלאזאר, ובסופו של דבר הוצע לה חוזה מטעם הארגון. לעומת זאת, היא לא יכלה לחתום על חוזה זה, עקב יחסי העבודה בין TNA למתחרה המקסיקנית AAA. ימים ספורים לאחר מקרה זה, רוסיטה הופיעה בתוכנית של AAA שנקראה Sin Límite, וקידמה עלילה, שבה מתאבקים מ-TNA פולשים לארגון זה.
ב-14 במאי 2011, רוסיטה ערכה את הבכורה שלה בזירה בארגון FWE בהפסד למתאבקת וינטר כאשר כריסטי האמי שימשה כשופטת האורחת. רוסיטה ווינטר התחרו בשלושה קרבות חוזרים, שבהן וינטר ניצחה בכולם. את החזרה שלה לארגון רשמה ב-24 במרץ 2012, שבו היא אתגרה את מריה קנליס על אליפות הנשים של הארגון, אך עשתה זאת ללא הצלחה כתוצאה מכך שווינטר הייתה מעורבת בקרב המשולש הזה והצמידה את רוסיטה כדי להפוך לאלופה החדשה.
ב-6 במאי 2015, הארגון Global Force Wrestling (או בקיצור: GFW) הודיע על הצטרפותה של טרינידד לרוסטר שלהם. היא ערכה את הבכורה שלה בארגון חודש לאחר מכן בניצחון על ליידי טאפה. ב-20 באוגוסט, הפרופיל שלה נמחק מהאתר של GFW.
ב-17 ביולי 2015, טרינידד ערכה את הבכורה שלה בארגון ROH, כאשר היא שימשה כמנג'רית של אוסטין אריס.
ב-2 בספטמבר 2016, טרינידד הצטרפה לארגון הנשים Shine, בקרב שבו ניצחה את סטורמי לי.
קריירת היאבקות מקצועית > WWE

ב-4 במרץ 2013, טרינידד השתתפה במבחני קבלה ל-WWE. היא ערכה מספר הופעות עבור הארגון בין השנים 2014 ל-2016, כולל השתתפות כאחת מהאנשים שליוו את המתאבק אדם רוז לזירה. ב-26 באוקטובר 2016 היא הפסידה לאלופת הנשים של NXT, אסקה בפרק של התוכנית NXT.